12. ฐานะการเงินและผลการดำเนินงาน

12.1 ผู้สอบบัญชีและนโยบายการบัญชีที่สำคัญ

1.  ก. รายงานการตรวจสอบของผู้สอบบัญชี

-   ในรอบระยะเวลาปี 2548 ผู้สอบบัญชีได้แสดงความเห็นอย่างไม่มีเงื่อนไขต่องบการเงิน

-   นโยบายการบัญชีที่สำคัญ สำหรับงวดบัญชีสิ้นสุดวันที่ 31 ธันวาคม 2548 มีดังนี้

1)  การรับรู้รายได้และค่าใช้จ่าย

  - บริษัทฯ และบริษัทย่อยรับรู้รายได้และค่าใช้จ่ายตามเกณฑ์คงค้าง

  - การให้บริการห้องพักรับรู้รายได้เมื่อลูกค้าได้ลงทะเบียนเข้าพัก และบริการอื่นๆ
  ที่เกี่ยวข้องเมื่อมีการให้บริการแล้ว

  - การขายอาหารและเครื่องดื่ม รับรู้รายได้เมื่อมีการให้บริการขายแล้ว

  - การให้เช่าอาคารสถานที่ รับรู้รายได้ตามเกณฑ์คงค้าง

  - สิทธิการเช่า รับรู้รายได้โดยวิธีเส้นตรงตามอายุสัญญาเช่า

  2) เงินสดและรายการเทียบเท่าเงินสด

  เงินสดและรายการเทียบเท่าเงินสด หมายถึง เงินสดและเงินฝากธนาคารทุกประเภท
  (แต่ไม่รวมเงินฝากประเภทที่ต้องจ่ายคืนเมื่อสิ้นรอบระยะเวลาที่กำหนด)
  และเงินลงทุนระยะสั้นที่มีสภาพคล่องสูง
  ซึ่งพร้อมจะเปลี่ยนเป็นเงินสดในจำนวนที่ทราบได้และมีความเสี่ยงต่อการเปลี่ยนแปลงมูลค่าน้อย
  และไม่มีข้อจำกัดในการใช้

3)  การตีราคาสินค้าคงเหลือ

  บริษัทฯ ตีราคาสินค้าคงเหลือตามราคาทุนถัวเฉลี่ย
  และบริษัทย่อยตีราคาสินค้าคงเหลือตามราคาทุนโดยใช้เกณฑ์เข้าก่อนออกก่อน

4)  ที่ดิน อาคารและอุปกรณ์ / การคำนวณค่าเสื่อมราคาและรายจ่ายตัดบัญชี

  ที่ดิน แสดงไว้ในราคาทุนและราคาประเมินโดยผู้ประเมินอิสระ

  อาคารและอุปกรณ์ แสดงไว้ในราคาทุนและราคาที่ประเมินเพิ่มขึ้น (โดยผู้ประเมินอิสระ)
  หักค่าเสื่อมราคาสะสมและค่าเผื่อการด้อยค่าของสินทรัพย์ (ถ้ามี)

  บริษัทฯ และบริษัทย่อย คิดค่าเสื่อมราคาอาคารและอุปกรณ์โดยใช้เกณฑ์เส้นตรง
  (Straight-line method) ตามอายุการใช้งานโดยประมาณ ด้วยระยะเวลา 5 ปี ถึง 20 ปี

  บริษัทฯ และบริษัทย่อยตัดจ่ายสิทธิการเช่าโดยวิธีเส้นตรงตามอายุสัญญาด้วยระยะเวลา 20 ปี

  บริษัท เซียร์ พร็อพเพอร์ตี้ จำกัด ซึ่งเป็นบริษัทย่อยแห่งหนึ่งตัดจ่ายสิทธิการเช่าที่ดิน
  โดยวิธีเส้นตรงตามอายุสัญญาเช่าที่เหลืออยู่

  บริษัทย่อยตัดจ่ายซอฟแวร์คอมพิวเตอร์โดยวิธีเส้นตรง
  ตามอายุการใช้งานโดยประมาณของสินทรัพย์ ด้วยระยะเวลา 5 ปี

  5) ค่าเผื่อหนี้สงสัยจะสูญ

  บริษัทฯ และบริษัทย่อย 2 แห่ง ตั้งค่าเผื่อหนี้สงสัยจะสูญจากลูกหนี้ที่คาดว่าเก็บเงินไม่ได้ ดังนี้

+---------------------------------+------------------------------------+
| ลูกหนี้การค้า                       | ตั้งค่าเผื่อหนี้สงสัยจะสูญ (อัตราร้อยละ)      |
+---------------------------------+------------------------------------+
| - ปิดกิจการ                       | 100                                |
|                                 |                                    |
| - ฟ้องร้องคดี                      | 100                                |
|                                 |                                    |
| - ค้างชำระเกิน 1 ปี                | 100                                |
+---------------------------------+------------------------------------+
|                                 |                                    |
+---------------------------------+------------------------------------+

  บริษัท เซียร์ พร็อพเพอร์ตี้ จำกัด ซึ่งเป็นบริษัทย่อยแห่งหนึ่ง
  ตั้งค่าเผื่อหนี้สงสัยจะสูญเท่ากับจำนวนเงินที่คาดว่าจะเรียกเก็บจากลูกหนี้ไม่ได้
  โดยพิจารณาจากผลการเรียกเก็บหนี้ในอดีตและฐานะการเงินของลูกหนี้แต่ละราย

  6) การบันทึกเงินลงทุน

1.  บริษัทฯ บันทึกเงินลงทุนในบริษัทย่อยตามวิธีส่วนได้เสีย (Equity Method)

2.  เงินลงทุนในบริษัทอื่น

  บริษัทฯ บันทึกบัญชีด้วยราคาทุนที่ได้มา หักด้วยค่าเผื่อการลดราคาเงินลงทุน

  เงินลงทุนในบริษัทอื่น เป็นเงินลงทุนในบริษัท เจ็ท แค็ททัวร์ จำกัด จากงบการเงิน ณ วันที่ 31
  ธันวาคม พ.ศ. 2540 มียอดขาดทุนสะสมเกินทุนจดทะเบียน บริษัทฯ
  จึงตั้งค่าเผื่อการลดราคาเงิน ลงทุนดังกล่าวทั้งจำนวน

3.  เงินลงทุนในเงินฝากธนาคารประเภทประจำ แสดงด้วยราคายุติธรรม

4.  บริษัทย่อยบันทึกเงินลงทุนในกิจการที่เกี่ยวข้องกัน โดยจัดประเภทเงินลงทุนระยะยาวดังนี้ :

  เงินลงทุนในตราสารทุนในความต้องการของตลาด บริษัทย่อยบันทึกเป็นหลักทรัพย์เผื่อขาย
  แสดงด้วยราคายุติธรรมโดยใช้ราคาขายครั้งสุดท้าย
  บริษัทฯรับรู้การปรับมูลค่าเป็นรายการแยกต่างหากในส่วนของผู้ถือหุ้น
  ซึ่งรายการดังกล่าวได้ตัดกันในงบการเงินรวมแล้ว
  และจะบันทึกกำไรขาดทุนเมื่อบริษัทย่อยได้จำหน่ายเงินลงทุน

  เงินลงทุนในตราสารทุนที่ไม่อยู่ในความต้องการของตลาด บริษัทย่อยถือเป็นเงินลงทุนทั่วไป
  แสดงด้วยราคาทุน ปรับลดด้วยค่าเผื่อการลดราคาของเงินลงทุน

7)  การด้อยค่าสินทรัพย์

  บริษัทฯ และบริษัทย่อยจะพิจารณาการด้อยค่าสินทรัพย์ เมื่อมีข้อบ่งชี้ว่าสินทรัพย์เกิดการ ด้อยค่า
  โดยการด้อยค่าจะพิจารณาจากมูลค่าที่คาดว่าจะได้รับคืนของสินทรัพย์
  หากมีราคาต่ำกว่าราคาตามบัญชี ถือว่าสินทรัพย์เกิดการด้อยค่า
  ซึ่งจะรับรู้ผลขาดทุนจากการด้อยค่าในงบกำไรขาดทุน

  มูลค่าที่คาดว่าจะได้รับคืนของสินทรัพย์ หมายถึง ราคาขายสุทธิ
  หรือมูลค่าจากการใช้ทรัพย์สินแล้วแต่ราคาใดจะสูงกว่า และจะประมาณจากสินทรัพย์แต่ละรายการ
  หรือหน่วยสินทรัพย์ที่ก่อให้เกิดเงินสด

8)  การแปลงค่าทรัพย์สินและหนี้สินที่มีค่าเป็นเงินตราต่างประเทศ

  เมื่อสิ้นงวดบัญชี
  ทรัพย์สินและหนี้สินที่มีค่าเป็นเงินตราต่างประเทศได้แปลงค่าเป็นเงินตราไทยตามอัตราถัวเฉลี่ยที่ธนาคารพาณิชย์รับซื้อและขาย
  ซึ่งประกาศโดยธนาคารแห่งประเทศไทยตามลำดับ และได้แสดงผลต่างไว้ในงบกำไรขาดทุน

9)  ภาษีเงินได้

  ภาษีเงินได้(ถ้ามี) บริษัทฯ บันทึกเป็นค่าใช้จ่ายทั้งจำนวนในงวดบัญชี
  และบันทึกภาระส่วนที่ค้างจ่ายเป็นหนี้สินในงบดุล

10) กำไรต่อหุ้นขั้นพื้นฐาน

  กำไรต่อหุ้นขั้นพื้นฐาน คำนวณโดยการหารกำไร (ขาดทุน) สุทธิ
  ด้วยจำนวนหุ้นสามัญที่ออกจำหน่ายและคงมีอยู่ ณ วันสิ้นงวดบัญชี
  หักด้วยจำนวนหุ้นสามัญบริษัทใหญ่ที่ถือโดยบริษัทย่อย

  11) การประมาณการทางบัญชี

  ในการจัดทำงบการเงินตามหลักการบัญชีที่รับรองบัญชีทั่วไป
  ฝ่ายบริหารใช้การประมาณและตั้งข้อสมมติฐานหลายประการ
  ซึ่งมีผลกระทบต่อจำนวนเงินที่เกี่ยวกับรายได้ ค่าใช้จ่าย สินทรัพย์และหนี้สิน
  รวมทั้งการเปิดเผยข้อมูลที่เกี่ยวกับสินทรัพย์และหนี้สินที่อาจเกิดขึ้น
  ซึ่งผลที่เกิดขึ้นจริงอาจแตกต่างไปจากจำนวนที่ประมาณไว้

[TABLE]

  --------------- ---------------------------------------- -------------------- -------------------- ------ ----- ------ -- --- ---------- ------- -- ---------- -- -------- --------- ---------- --------
  บริษัท เอเชีย                                                                                                                                                                                      
  โฮเต็ล จำกัด                                                                                                                                                                                      
  (มหาชน)                                                                                                                                                                                         
  และบริษัทย่อย                                                                                                                                                                                      

  งบดุล ( ต่อ )                                                                                                                                                                                     

  ณ วันที่ 31 ธันวาคม                                                                                                                                                                                 

                                                                                                                                                                             (หน่วย :              
                                                                                                                                                                             ล้านบาท)              

                                                                                                                                2548                  2547                             2546       

                                                                                                                                จำนวนเงิน   %          จำนวนเงิน      %                  จำนวนเงิน   %

                                                                                หนี้สินและส่วนของผู้ถือหุ้น                                                                                                

  หนี้สินหมุนเวียน                                                                                                                                                                                     

                  เงินเบิกเกินบัญชีธนาคาร                                                                                            25.44      0.59       14.65         0.37               7.54       0.19

                  เจ้าหนี้และตั๋วเงินจ่ายการค้า                                                                                         27.80      0.65       25.74         0.65               24.25      0.60

                  ส่วนของหนี้สินระยะยาวที่ถึงกำหนดชำระภายในหนึ่งปี                                                                                                                                          

                                                           หนี้สินระยะยาว                                                          155.15     3.60       292.45        7.43               87.48      2.17

                  เงินกู้ยืมระยะสั้นอื่น                                                                                                39.98      0.93       190.00        4.83               190.00     4.70

                  เจ้าหนี้ค่าสินทรัพย์และเงินประกันผลงาน                                                                                 -          -          8.36          0.21               9.89       0.24

                  หนี้สินหมุนเวียนอื่น                                                                                                                                                                   

                                                           ดอกเบี้ยค้างจ่ายระยะสั้น                                                   -          -          453.23        11.52              439.35     10.88

                                                           ค่าใช้จ่ายค้างจ่าย                                                        80.48      1.87       73.31         1.86               81.23      2.01

                                                           อื่น ๆ                                                                                       48.35         1.23               36.37      0.90

                                                                                รวมหนี้สินหมุนเวียน                                  328.85     7.64       1,106.09      28.10              876.11     21.69

  หนี้สินไม่หมุนเวียน                                                                                                                                                                                   

                  หนี้สินระยะยาว                                                                                                   1,914.38   44.46      2,264.74      57.55              2,643.42   65.46

                  ดอกเบี้ยค้างจ่ายระยะยาว                                                                                           599.89     13.93      1,071.09      27.22              958.18     23.73

                  เงินประกันการเช่า                                                                                                108.71     2.53       114.57        2.91               101.54     2.51

                  รายได้รอการตัดบัญชี - สิทธิการเช่าพื้นที่ - สุทธิ                                                                          512.59     11.90      550.77        13.99              580.98     14.39

                                                                                รวมหนี้สินไม่หมุนเวียน                                3,135.57   72.82      4,001.17      101.67             4,284.12   106.09

                                                                                รวมหนี้สิน                                         3,464.42   80.46      5,107.26      129.77             5,160.23   127.78
  --------------- ---------------------------------------- -------------------- -------------------- ------ ----- ------ -- --- ---------- ------- -- ---------- -- -------- --------- ---------- --------

[TABLE]

[TABLE]

[TABLE]

  ----------------------------------- ------------------------------- ------ ------ ---------- ------------ ------- -------- -------- --------
  บริษัท เอเชียโฮเต็ล จำกัด (มหาชน)                                                                                                        
  และบริษัทย่อย                                                                                                                          

  RATIO ANALYSIS                                                                                                                      

                                                                                                                                      

                                                                                                                    2548     2547     2546

  อัตราส่วนสภาพคล่อง ( LIQUIDITY RATIO)                                                                                                  

                                      อัตราส่วนสภาพคล่อง                                                       (เท่า)   0.73     0.15     0.18

                                      อัตราส่วนสภาพคล่องหมุนเร็ว                                                 (เท่า)   0.63     0.12     0.16

                                      อัตราส่วนสภาพคล่องกระแสเงินสด                                             (เท่า)   0.40     0.11     (0.08)

                                      อัตราส่วนหมุนเวียนลูกหนี้การค้า                                               (เท่า)   8.45     7.54     7.45

                                      ระยะเวลาเก็บหนี้เฉลี่ย                                                     (วัน)    42.60    47.75    48.32

                                      อัตราส่วนหมุนเวียนสินค้าคงเหลือ                                              (เท่า)   6.95     7.23     6.90

                                      ระยะเวลาขายสินค้าเฉลี่ย                                                   (วัน)    51.80    49.79    52.17

                                      อัตราส่วนหมุนเวียนเจ้าหนี้                                                   (เท่า)   6.60     6.80     6.62

                                      ระยะเวลาชำระหนี้                                                        (วัน)    54.55    52.94    54.38

                                      Cash Cycle                                                            (วัน)    39.85    44.60    46.11

  อัตราส่วนแสดงความสามารถในการหากำไร                                                                                                    
  (PROFITABILITY RATIO)                                                                                                               

                                      อัตรากำไรขั้นต้น                                                          (%)     34.57    29.84    21.58

                                      อัตรากำไรจากการดำเนินงาน                                                (%)     24.70    19.11    11.68

                                      อัตราส่วนเงินสดต่อการทำกำไร                                               (%)     120.22   67.11    92.02

                                      อัตรากำไรสุทธิ                                                           (%)     152.40   (5.59)   3.58

                                      อัตราผลตอบแทนผู้ถือหุ้น                                                     (%)     159.01   (4.35)   2.40

  อัตราส่วนแสดงประสิทธิภาพในการดำเนินงาน                                                                                                   
  (EFFICIENCY RATIO)                                                                                                                  

                                      อัตราผลตอบแทนจากสินทรัพย์                                                 (%)     38.87    (1.25)   0.66

                                      อัตราผลตอบแทนจากสินทรัพย์ถาวร                                             (%)     51.94    4.16     5.99

                                      อัตราการหมุนของสินทรัพย์                                                   (เท่า)   0.26     0.22     0.19

  อัตราส่วนวิเคราะห์นโยบายทางการเงิน                                                                                                       
  (FINANCIAL POLICY RATIO)                                                                                                            

                                      อัตราส่วนหนี้สินต่อส่วนของผู้ถือหุ้น                                              (เท่า)   4.12     (4.36)   (4.60)

                                      อัตราส่วนความสามารถชำระดอกเบี้ย                                           (เท่า)   2.86     1.51     1.33

                                      อัตราส่วนความสามารถชำระภาระผูกพัน                                         (เท่า)   1.41     0.83     (0.70)
                                      (cash basis)                                                                                    

                                      อัตราการจ่ายเงินปันผล                                                     (%)     n/a*     n/a*     n/a*
  ----------------------------------- ------------------------------- ------ ------ ---------- ------------ ------- -------- -------- --------

หมายเหตุ n/a* คือ ในระหว่างปี 2546 - 2548 บริษัทไม่มีการจ่ายเงินปันผล

2.  คำอธิบายและการวิเคราะห์ฐานะการเงินและผลการดำเนินงาน

1.  ผลการดำเนินงาน

ภาพรวมการดำเนินงาน

การดำเนินธุรกิจในช่วงปี 2548 ที่ผ่านมามีภาพรวมที่ดีขึ้นทั้งในส่วนกิจการโรงแรม
และกิจการให้เช่าและบริหารพื้นที่ การดำเนินกิจการโรงแรมมีรายได้เพิ่มขึ้น 35.40 ล้านบาท
จากปี 2547 หรือคิดเป็นร้อยละ 5.97
และส่วนธุรกิจการให้เช่าและบริหารพื้นที่เช่ามีรายได้รวมเพิ่มขึ้น 83.04 ล้านบาท
หรือคิดเป็นร้อยละ 34.60 เนื่องจากจำนวนผู้เช่าพื้นที่เพิ่มสูงขึ้น จึงส่งผลให้ผลประกอบการงวด 12
เดือน สิ้นสุดวันที่ 31 ธันวาคม 2548 ของบริษัทและบริษัทย่อยมีกำไรสุทธิตามงบการเงินรวม
1,600.51 ล้านบาท เพิ่มขึ้นจากงวดเดียวกันของปีก่อนคิดเป็นร้อยละ 3,312
และมี0กำไรสุทธิตามงบการเงินเฉพาะของบริษัทเป็นจำนวน 1,875.94 ล้านบาท
หรือเพิ่มขึ้นจากงวดเดียวกันของปีก่อนคิดเป็นร้อยละ 4,868
โดยกำไรที่เพิ่มขึ้นเป็นจำนวนมากดังกล่าว
เนื่องจากบริษัทฯและบริษัทย่อยมีกำไรจากการปรับปรุงโครงสร้างหนี้และกำไรจากการประนอมหนี้
ตลอดจนมีการชำระหนี้ระหว่างกันในกลุ่มบริษัทส่งผลให้ไม่มีความจำเป็นในการตั้งค่าเผื่อหนี้สงสัยจะสูญระหว่างบริษัทใหญ่และบริษัทย่อยด้วยกัน

  รายได้จากการขายและบริการ

รายได้หลักของบริษัทและบริษัทย่อย ประกอบด้วย

รายได้จากห้องพัก ในปี 2548 มีจำนวน 413.55 ล้านบาท คิดเป็นอัตราเพิ่มขึ้นประมาณร้อยละ
6.52 จากปีก่อน
โดยเป็นผลมาจากการเพิ่มขึ้นของกลุ่มลูกค้าและอัตราการเข้าพักของทั้งบริษัทใหญ่และของบริษัทย่อย

รายได้จากห้องอาหารของโรงแรม ในปี 2548 มีจำนวน 214.72 ล้านบาท
เพิ่มขึ้นคิดเป็นอัตราร้อยละ 4.93 จากปีก่อน
โดยเป็นผลมาจากกิจการภัตตาคารและห้องอาหารของเอเชียพัทยาโฮเต็ล
และเอเชียแอร์พอร์ทโฮเต็ลปรับตัวสูงขึ้น

รายได้ค่าเช่าและบริการ ในส่วนธุรกิจการเช่าช่วงพื้นที่ของศูนย์การค้าเซียร์รังสิต ในปี 2548
มีรายได้รวมจำนวน 323.06 ล้านบาท คิดเป็นอัตราเพิ่มขึ้นร้อยละ 34.60
โดยเป็นผลมาจากการเพิ่มขึ้นของจำนวนผู้เช่ารวมถึงการขยายพื้นที่เช่าของผู้เช่ารายเดิม

  ต้นทุนและค่าใช้จ่ายในการขายและบริหาร

ในส่วนธุรกิจโรงแรม มีต้นทุนในการขายและบริการในปี 2548 จำนวน 358.19 ล้านบาท
เพิ่มขึ้นคิดเป็นอัตราร้อยละ 3.06 เป็นผลจากการที่บริษัทมีรายได้จากกิจการโรงแรมเพิ่มสูงขึ้น
ทำให้ต้นทุนการขายและบริการขยายตัวตาม

ในส่วนของธุรกิจการเช่าช่วงพื้นที่ศูนย์การค้าเซียร์รังสิต มีต้นทุนค่าเช่าและบริการ ในปี 2548
จำนวน 264.31 ล้านบาท เพิ่มขึ้น คิดเป็นอัตราร้อยละ 11.63 อันเนื่องมาจากพื้นที่เช่าที่เพิ่มสูงขึ้น
ทำให้มีต้นทุนการให้บริการขยายตัวตาม

สำหรับค่าใช้จ่ายในการขายและบริหารในปี 2548 ที่เพิ่มสูงขึ้น จำนวน 20.68 ล้านบาท
สาเหตุหลักมาจาก ค่าใช้จ่ายในส่วนที่เกี่ยวข้องกับการขาย
ของบริษัทย่อยทั้งในส่วนกิจการโรงแรมและการให้เช่าเพิ่มสูงขึ้น

2. ฐานะการเงินรวมของบริษัทและบริษัทย่อย

2.1 สินทรัพย์

บริษัทและบริษัทย่อยมีสินทรัพย์รวม ณ วันสิ้นปี 2548 จำนวน 4,305.75 ล้านบาท
เทียบกับสินทรัพย์รวม ณ วันสิ้นปี 2547 จำนวน 3,928.42 ล้านบาท สินทรัพย์รวมเพิ่มขึ้น 377.33
ล้านบาท หรือคิดเป็นร้อยละ 9.61
การเพิ่มขึ้นดังกล่าวเป็นผลมาจากการที่บริษัทย่อยได้มีการบันทึกที่ดินและอาคารจากการตามราคาประเมินของผู้ประเมินอิสระ
ซึ่งส่งผลให้บริษัทย่อยมีส่วนเกินทุนจากการตีราคาที่ดินและอาคารเพิ่มขึ้น

  -------------------------------------- ---------------- ----------------
  สินทรัพย์ของบริษัทประกอบไปด้วย                                

  เงินสดและรายการเทียบเท่าเงินสด             128.10           ล้านบาท

  ลูกหนี้และตั๋วเงินรับการค้า-สุทธิ                80.11            ล้านบาท

  สินค้าคงเหลือ                             26.64            ล้านบาท

  สินทรัพย์หมุนเวียนอื่น                        4.00             ล้านบาท

  เงินลงทุนและเงินให้กู้ยืม                     11.12            ล้านบาท

  ที่ดิน อาคาร และอุปกรณ์-สุทธิ                 3,613.09         ล้านบาท

  สินทรัพย์ไม่มีตัวตน-สุทธิ                      134.16           ล้านบาท

  สินทรัพย์ไม่หมุนเวียนอื่น                      308.53           ล้านบาท
  -------------------------------------- ---------------- ----------------

คุณภาพสินทรัพย์

-   เงินลงทุน

เงินลงทุนในบริษัทย่อยได้มีการบันทึกบัญชีโดยรับรู้ส่วนได้เสียในผลกำไร (ขาดทุน)
ของบริษัทย่อยแล้วส่วนเงินลงทุนที่ศูนย์การค้าเซียร์รังสิต ลงทุนในบริษัทที่เกี่ยวข้อง
ปรากฏตามหมายเหตุประกอบงบการเงินในปี 2548 มีจำนวนเท่ากับ 5.15 ล้านบาท คิดเป็นร้อยละ
0.12 ของสินทรัพย์รวม
เงินลงทุนดังกล่าวได้มีการตั้งค่าเผื่อการลดราคาของหลักทรัพย์คิดเป็นร้อยละ 59.61 ในปีก่อนๆ
ซึ่งฝ่ายจัดการเห็นว่ามีการตั้งสำรองในระดับที่เพียงพอแล้ว โดยบริษัทที่มีการหยุด
ดำเนินการได้มีการตั้งสำรองเต็มจำนวนร้อยละ 100

สำหรับเงินลงทุนในบริษัทอื่น เป็นเงินลงทุนในบริษัท เจ็ท แค็ททัวร์ จำกัด ซึ่ง ณ วันที่ 31 ธันวาคม
2548 และ 2547 บริษัทได้ตั้งค่าเผื่อการลดราคาเงินลงทุนดังกล่าวทั้งจำนวนแล้ว

-   ลูกหนี้และตั๋วเงินรับการค้า

  (หน่วย : ล้านบาท)

+----------------------------------+----------------+-----------------+
| รายการ                           | 31 ธันวาคม 2548 | รวม             |
+----------------------------------+----------------+-----------------+
| ลูกหนี้บริษัทและบริษัทย่อย 2 แห่งที่        |                |                 |
+----------------------------------+----------------+-----------------+
| ประกอบกิจการโรงแรม                |                |                 |
+----------------------------------+----------------+-----------------+
| หนี้ที่ยังไม่ถึงกำหนดชำระ               | 36.75          |                 |
+----------------------------------+----------------+-----------------+
| หนี้ค้างชำระ 1 - 30 วัน              | 13.62          |                 |
+----------------------------------+----------------+-----------------+
| หนี้ค้างชำระ 31 - 60 วัน             | 2.96           |                 |
+----------------------------------+----------------+-----------------+
| หนี้ค้างชำระ 61 - 90 วัน             | 1.31           |                 |
+----------------------------------+----------------+-----------------+
| หนี้ค้างชำระ 91 - 365 วัน            | 2.58           |                 |
+----------------------------------+----------------+-----------------+
| หนี้ค้างชำระเกินกว่า 1 ปี              | 18.28          |                 |
+----------------------------------+----------------+-----------------+
| รวม                              | 75.50          |                 |
+----------------------------------+----------------+-----------------+
| หัก ค่าเผื่อหนี้สงสัยจะสูญ               | 19.57          | 55.93           |
+----------------------------------+----------------+-----------------+
| ลูกหนี้ของบริษัท เซียร์ พร็อพเพอร์ตี้ จำกัด  |                |                 |
+----------------------------------+----------------+-----------------+
| ลูกหนี้การค้า                        |                |                 |
+----------------------------------+----------------+-----------------+
| - กิจการที่เกี่ยวข้องกัน                | 0.08           |                 |
+----------------------------------+----------------+-----------------+
| - บริษัทอื่น                         | 31.90          |                 |
+----------------------------------+----------------+-----------------+
| รวม                              | 31.98          |                 |
+----------------------------------+----------------+-----------------+
| หัก ค่าเผื่อหนี้สงสัยจะสูญ               | 11.03          | 20.95           |
+----------------------------------+----------------+-----------------+
| ตั๋วเงินรับการค้า                     |                | 3.23            |
+----------------------------------+----------------+-----------------+
| ลูกหนี้และตั๋วเงินรับการค้า-สุทธิ          |                | 80.11           |
+----------------------------------+----------------+-----------------+

บริษัทฯ และบริษัทย่อย 2 แห่ง ที่ประกอบกิจการโรงแรม มีนโยบายในการตั้งค่าเผื่อหนี้สงสัยจะสูญ
เต็ม 100% สำหรับลูกหนี้การค้าที่ปิดกิจการ ถูกฟ้องร้องดำเนินคดี หรือมีหนี้สินค้างชำระเกิน 1 ปี
สำหรับในปี 2548 บริษัทฯ และบริษัทย่อยดังกล่าวมียอดลูกหนี้ลดลงจากปีก่อน 12.94 ล้านบาท
และมีค่าเผื่อหนี้สงสัยจะสูญลดลง 0.004 ล้านบาท

สำหรับบริษัท เซียร์ พร็อพเพอร์ตี้ จำกัด
ตั้งค่าเผื่อหนี้สงสัยจะสูญของลูกหนี้การค้าเท่ากับจำนวนเงินที่คาดว่าจะเรียกเก็บจากลูกหนี้ไม่ได้
โดยพิจารณาจากผลการเรียกเก็บหนี้ในอดีตและฐานะการเงินของลูกหนี้แต่ละราย
โดยค่าเผื่อหนี้สงสัยจะสูญในรอบปี 2548 ลดลง 1.31 ล้านบาท
ในขณะที่รายได้รวมของบริษัทเพิ่มสูงขึ้น 83.04 ล้านบาท

  2.2 สภาพคล่อง

บริษัทและบริษัทย่อยมีกระแสเงินสดสุทธิจากกิจกรรมดำเนินงานในปี 2548 จำนวน 282.49
ล้านบาท กระแสเงินสดดังกล่าว บริษัทฯใช้ไปในการคืนหนี้เงินกู้ยืม
รวมทั้งใช้ไปในการตกแต่งปรับปรุงโรงแรมและพื้นที่ศูนย์การค้าเพื่อเพิ่มรายได้
และบริษัทไม่มีนโยบายในการที่จะนำกระแสเงินสดจากกิจกรรมดำเนินงาน
ไปลงทุนในทรัพย์สินที่มีมูลค่าสูงที่ไม่ใช่เพื่อใช้ในการประกอบการของกลุ่มบริษัท
หรือก่อภาระกู้ยืมเงินเพิ่มแต่อย่างใด

จากงบการเงินปี 2548 บริษัทฯ มีอัตราส่วนสภาพคล่องและสภาพคล่องหมุนเร็วเท่ากับ 0.73 และ
0.63 มากกว่าในรอบปีที่ผ่านมา ซึ่งเท่ากับ 0.15 และ 0.12 ตามลำดับ
ทั้งนี้เนื่องจากระยะเวลาเก็บหนี้เฉลี่ยมากขึ้น และนอกเหนือจากนั้นหนี้สินหมุนเวียนส่วนใหญ่
จัดว่าเป็นรายการที่อาจส่งผลกระทบต่อสภาพคล่องของบริษัทในระยะสั้นได้

  2.3 รายจ่ายลงทุน

บริษัทและบริษัทย่อย ไม่มีนโยบายในการลงทุนเพิ่มในทรัพย์สิน นอกจากเป็นการปรับปรุงซ่อมแซม
ทรัพย์สินเพิ่มเติม ให้คงอยู่ในลักษณะที่พร้อมสำหรับการดำเนินธุรกิจเท่านั้น

  2.4 แหล่งที่มาของเงินทุน

  (1) ความเหมาะสมของโครงสร้างเงินทุน

อัตราส่วนหนี้สินต่อส่วนของผู้ถือหุ้นของบริษัทและบริษัทย่อยเท่ากับ 4.12 เท่า เทียบกับปี 2547 ซึ่งมี
ค่าเท่ากับ 4.36 เท่า ใกล้เคียงกับปีที่ผ่านมา เนื่องจากบริษัทและบริษัทย่อยไม่มีการก่อหนี้เพิ่ม
และผลประกอบการของกลุ่มบริษัทอยู่ในเกณฑ์ระหว่างปรับตัวดีขึ้น ดังที่ได้กล่าวแล้วข้างต้น

  (2) ส่วนของผู้ถือหุ้น

ส่วนของผู้ถือหุ้นของบริษัทและบริษัทย่อย ณ วันสิ้นปี 2548 มีจำนวน 841.34 ล้านบาท
เทียบกับส่วนของผู้ถือหุ้นรวม ณ วันสิ้นปี 2547 จำนวน (1,171.71) ล้านบาท
ส่วนของผู้ถือหุ้นรวมจึงเพิ่มขึ้นเท่ากับ 2,013.05 ล้านบาท
ซึ่งเป็นผลมาจากการที่บริษัทและบริษัทย่อยมีกำไรสุทธิรวมในปี 2548 เป็นจำนวนเงินสูงถึง
1,600.51 ล้านบาท

  (3) หนี้สิน

หนี้สินรวมที่เป็นตัวเงินของบริษัทฯและบริษัทย่อย ณ สิ้นปี 2548 อาทิ เงินเบิกเกินบัญชี
เงินกู้ยืมจากธนาคารและสถาบันการเงิน รวมถึงดอกเบี้ยค้างชำระ
(ไม่นับรวมรายการรายได้รอการตัดบัญชี 512.59 ล้านบาท) มีจำนวนทั้งสิ้น 2,951.83 ล้านบาท
มีทั้งส่วนที่ปรับโครงสร้าง และยังอยู่ในระหว่างเจรจา มีรายละเอียดดังนี้

หนี้สินระยะยาวรวมถึงภาระหนี้ที่มีการปรับปรุงโครงสร้างหนี้กับเจ้าหนี้และสถาบันการเงินแล้วเสร็จ
มียอดเงินต้นคงค้างรวมจำนวน 2,061.97 ล้านบาท ปรากฏตามงบการเงิน ณ สิ้นปี 2548
ประกอบด้วย

(หน่วย : ล้านบาท)

  ---------------------------------- ----------------- ---------- ----------
  รายการ                             หนี้สินส่วนที่ถึงกำหนด   หนี้สิน       หนี้สิน

                                     ชำระภายใน 1 ปี     ระยะยาว    รวม

  เงินกู้ยืมจากธนาคาร - บมจ. เอเชียโฮเต็ล  76.73             1,247.32   1,324.05

  เงินกู้ยืมจากธนาคาร - บจ.              24.00             246.00     270.00
  เอเชียพัทยาโฮเต็ล                                                  

  เงินกู้ยืมจากธนาคาร - บจ. เอเชีย        13.00             183.50     196.50
  แอร์พอร์ท โฮเต็ล                                                   

  เงินกู้ยืมจากธนาคาร - บจ. เซียร์         22.08             92.96      115.04
  พร็อพเพอร์ตี้                                                       

  เจ้าหนี้ค่าสินทรัพย์และเงินประกันผลงานของ                                

  บจ. เซียร์ พร็อพเพอร์ตี้                 3.73              2.93       6.66

  เจ้าหนี้มีสิทธิการเช่าพื้นที่ค้ำประกันของ                                    

  บจ. เซียร์ พร็อพเพอร์ตี้                 12.65             137.07     149.72

  รวม                                152.19            1,909.78   2,061.97
  ---------------------------------- ----------------- ---------- ----------

ในภาระหนี้ดังกล่าว จัดเป็นหนี้สินระยะยาว จำนวน 1,909.78 ล้านบาท
สำหรับภาระหนี้สินระยะยาวที่ถึงกำหนดชำระในปี 2548 รวม 152.19 ล้านบาท
บริษัทและบริษัทย่อยสามารถผ่อนชำระได้ตามเงื่อนไขของสัญญา
รวมถึงสัญญาการปรับโครงสร้างหนี้โดยชำระจากกระแสเงินสดจากการดำเนินงานของบริษัท

ปัจจัยและอิทธิพลหลักที่อาจมีผลต่อการดำเนินงานหรือฐานะการเงินในอนาคต

-   ในส่วนธุรกิจโรงแรม ในรอบปีที่ผ่านมาได้รับผลกระทบจากปัจจัยลบหลายด้าน อาทิ
    ความวิตกเรื่องการก่อวินาศกรรม รวมถึงการเฝ้าระวังภัยจากโรคไข้หวัดนก
    ความเสี่ยงจากการปรับตัวสูงขึ้นของราคาน้ำมัน ตลอดจนปัญหาความมั่นคงในประเทศ
    และนโยบายต่างประเทศ ซึ่งมีผลต่อธุรกิจท่องเที่ยวและโรงแรม
    นอกจากนี้ในปัจจุบันยังมีสื่อเช่นหนังสือพิมพ์
    เสนอข่าวว่าประเทศไทยและทวีปเอเชียเป็นจุดหมายหนึ่งของผู้ก่อการร้าย
    จึงทำให้การเดินทางท่องเที่ยว ตลอดจนการติดต่อธุรกิจระหว่างประเทศมีอัตราลดลง
    และระยะการพำนักในบางช่วงสั้นลง หากมีเหตุการณ์ลักษณะดังกล่าวเกิดขึ้นอีก
    ก็อาจส่งผลกระทบในเชิงลบต่อธุรกิจโรงแรมได้

-   ธุรกิจการให้เช่าพื้นที่และการบริการในปัจจุบัน
    บริษัทย่อยมุ่งเน้นและสนับสนุนให้ศูนย์การค้าเป็นศูนย์กลางของสินค้าประเภทเกี่ยวเนื่องกับเทคโนโลยีสารสนเทศ
    ซึ่งจัดว่าเป็นธุรกิจที่มีแนวโน้มการเติบโตอย่างต่อเนื่อง
    ปัจจุบันทุกศูนย์การค้าได้สนองตอบต่อความต้องการสินค้าเหล่านี้
    โดยขยายพื้นที่เช่าให้ผู้ประกอบการมากขึ้น อย่างไรก็ตาม
    ทางศูนย์การค้าที่บริหารโดยบริษัทย่อย ได้พยายามเสริมกลยุทธ์ทางการตลาด
    เพื่อประชาสัมพันธ์ร่วมกับผู้เช่าพื้นที่อย่างต่อเนื่อง ปัจจุบันยังคงมีแนวโน้มที่จะเติบโตต่อได้